*LĒMUMA PROJEKTS*

**Par transportlīdzekļa dāvinājumu (ziedojumu) Ukrainas sabiedrības vispārējam atbalstam**

### Pamatojoties uz Ministru kabineta 2022. gada 25. oktobra noteikumu Nr. 673 “Eiropas Savienības Atveseļošanas un noturības mehānisma plāna trešās komponentes “Nevienlīdzības mazināšana" 3.1. reformu un investīciju virziena “Reģionālā politika” 3.1.1.6.i. investīcijas “Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde” īstenošanas noteikumi" 35.1. apakšpunktu, Pašvaldību likuma 10. panta pirmās daļas 21. punktu, Ukrainas civiliedzīvotāju atbalsta likuma 11. panta otro daļu,

1. Dāvināt (ziedot) Alūksnes novada pašvaldības Alūksnes novada pagastu apvienības pārvaldes uzskaitē esošo transportlīdzekli MERCEDES BENZ SPRINTER 413 ar valsts reģistrācijas numuru JH 6564, šasijas Nr. WDB9046631R206064, 2001. gada izlaidums (turpmāk – transportlīdzeklis) Ukrainas sabiedrības vispārējam atbalstam. Transportlīdzekļa uzskaites vērtība ir 18 594,09 EUR, atlikusī vērtība 0,00 EUR.
2. Alūksnes novada pašvaldības iestādei “Alūksnes novada pagastu apvienības pārvalde” sadarboties/ slēgt līgumu ar nodibinājumu “Alūksnes un Apes novada fonds”, kas nodrošinās minētā transportlīdzekļa nogādāšanu Ukrainā.